open-index/open-wikipedia-markdown huggingface dataset:
Ολυμπιακό Κλειστό Γυμναστήριο Άρσης Βαρών Νίκαιας

Το **Ολυμπιακό Κλειστό Γυμναστήριο Άρσης Βαρών Νίκαιας** (ή ***«Σπίτι της Άρσης Βαρών»***) είναι κλειστό γυμναστήριο στη Νίκαια, κοντά στον Πειραιά. Φιλοξένησε τους αγώνες άρσης βαρών κατά τη διάρκεια των Ολυμπιακών Αγώνων 2004 στην Αθήνα. Το κτίριο έχει χωρητικότητα 5.100 θέσεων, όμως 3.500 από αυτές διατέθηκαν στο κοινό για τους Ολυμπιακούς Αγώνες.

## Ιστορικό
Το 1999, ενόψει των Ολυμπιακών Αγώνων 2004, ένα τμήμα του λόφου Σελεπίτσαρι, δίπλα από το Κατράκειο Θέατρο Νίκαιας, παραχωρείται για την ανέγερση του Ολυμπιακού Κλειστού Γυμναστηρίου Άρσης Βαρών Νίκαιας. Η κατασκευή του ξεκίνησε στα τέλη του 2001 και ολοκληρώθηκε τον Νοέμβριο του 2003. Το νεόκτιστο πλέον «Σπίτι της Άρσης Βαρών», εγκαινιάστηκε τον Δεκέμβριο του 2003, με τη διεξαγωγή του Διεθνές Τουρνουά Άρσης Βαρών «Τόφαλος - Κακούσης».

Μετά την Ολυμπιάδα, στο χώρο διεξήχθησαν διοργανώσεις ξιφασκίας, αλλά τον Απρίλιο του 2007, ο χώρος παραχωρήθηκε στο Πανεπιστήμιο Πειραιώς, για χρήση ακαδημαϊκών διαλέξεων και ως συνεδριακού χώρου.

## Παραπομπές


Κατηγορία:Αθλητικές εγκαταστάσεις Θερινών Ολυμπιακών Αγώνων 2004
Ελληνικό σύστημα πρωταθλημάτων πετοσφαίρισης

Το **Ελληνικό σύστημα πρωταθλημάτων πετοσφαίρισης**, δηλαδή η ιεραρχική δομή με την οποία μετέχουν οι ελληνικές ομάδες στα εθνικά και τοπικά πρωταθλήματα, περιλαμβάνουν ένα σύστημα επιπέδων, τα οποία συνδέονται μεταξύ τους με κανόνες προβιβασμού-υποβιβασμού από την κορυφή μέχρι τη βάση. 

Το σύστημα περιλαμβάνει 4 επίπεδα στους άνδρες και 5 στις γυναίκες. Θεωρητικά ένας ερασιτεχνικός σύλλογος μπορεί σταδιακά να ανεβεί μέχρι την ανώτερη επαγγελματική κατηγορία, που είναι η VolleyLeague στους άνδρες και η Α1 Εθνική στις γυναίκες.
## Το σύστημα

### Ανδρών
#### 2017–18

### Γυναικών
#### 2017–18

## Παραπομπές


Κατηγορία:Πετοσφαίριση στην Ελλάδα
Κατηγορία:Ελληνικό πρωτάθλημα πετοσφαίρισης
Ολυμπιακό Κωπηλατοδρόμιο Σχοινιά

Το **Ολυμπιακό Κωπηλατοδρόμιο Σχοινία ''(ή Σχινιά)*** κατασκευάστηκε για να φιλοξενήσει τα αγωνίσματα τις [[κωπηλασία]]ς και του [[κανόε σπριντ]], στους [[Θερινοί Ολυμπιακοί Αγώνες 2004|Ολυμπιακούς Αγώνες 2004]] στην [[Αθήνα]].

Είναι η βορειότερη αθλητική εγκατάσταση των Αγώνων του 2004 και βρίσκεται στα ανατολικά του [[Μαραθώνας|Μαραθώνα]]. Καλύπει 1,24 [[Τετραγωνικό χιλιόμετρο|τετραγωνικά χιλιόμετρα]] και έχει χωρητικότητα 14.000 θεατών.  Αποτελεί τμήμα του [[Εθνικό Πάρκο Σχινιά Μαραθώνα|Εθνικού Πάρκου Σχινιά]].

Αν και δεν είχε ολοκληρωθεί πλήρως μέχρι τις 31 Ιανουαρίου 2004, φιλοξένησε την πρώτη του επιτυχή διοργάνωση, το Παγκόσμιο [[Πρωτάθλημα Κωπηλασίας Εφήβων/Νεανίδων 2003|Πρωτάθλημα Κωπηλασίας Εφήβων/Νεανίδων]], τον Αύγουστο 2003. Κατά τη διάρκεια αυτών των αγώνων, πολλά σκάφη γέμισαν νερό εξαιτίας θυελλωδών ανέμων. Οι περισσότεροι τελικοί αγώνες διεξήχθησαν σε μικρότερη διαδρομή για να αποφευχθούν τα κύματα στο δεύτερο μισό της, μήκους 2 χιλιομέτρων, λίμνης.

Κατά τη διάρκεια της κατασκευής του υπήρξαν αντιδράσεις για πιθανή περιβαλλοντική καταστροφή, μιας και καταλήφθηκε σχεδόν η μισή έκταση του υδροβιότοπου ούτως ώστε να κατασκευαστεί η εγκατάσταση.

Το κωπηλατοδρόμιο είναι ένα από τα μόνο τρία εγκεκριμένα από τη [[Διεθνής Ομοσπονδία Κωπηλασίας|Διεθνή Ομοσπονδία Κωπηλασίας]] ως προπονητικού κέντρου - τα άλλα δύο είναι σε [[Μόναχο]] και [[Σεβίλλη]]. Φιλοξενεί πανελλήνια πρωταθλήματα κωπηλασίας και κανό, και επίσης φιλοξένησε το [[Ευρωπαϊκό Πρωτάθλημα Κωπηλασίας 2008]] τον Σεπτέμβριο του 2008. Μετά το τέλος της Ολυμπιάδας, η εγκατάσταση ανακατασκευάστηκε πλήρως από τη [[Γερμανία|Γερμανική]] εταιρεία *Hochtief''.

## Παραπομπές


## Εξωτερικοί σύνδεσμοι
* 
* Επίσημη Ιστοσελίδα (από Internet Archive)

Κατηγορία:Αθλητικές εγκαταστάσεις Θερινών Ολυμπιακών Αγώνων 2004
Κατηγορία:Κωπηλασία στην Ελλάδα
Κατηγορία:Κανόε καγιάκ στην Ελλάδα
Κατηγορία:Μαραθώνας
Άγιος Υάκινθος

Ο **Άγιος Υάκινθος**, ο κουβικουλάριος ή Άγιος Υάκινθος της Καππαδοκίας, ήταν θαλαμηπόλος του αυτοκράτορα Τραϊανού.

Θεωρείται άγιος από την Ορθόδοξη και την Καθολική εκκλησία. Θεωρείται επίσης και ως ο Άγιος του Έρωτα, σε μια εποχή που υπήρχε η βαλεντιανή βιοτεχνία. 

## Βιογραφία
Γεννήθηκε το 78 μ.Χ. Κατάγονταν από την Καισάρεια και υπηρέτησε σαν θαλαμηπόλος του Τραϊανού. Επειδή δεν ακολουθούσε τις ειδωλολατρικές θυσίες των Ρωμαίων έγινε αντιληπτό ότι ήταν αλλόθρησκος και ο Τραϊανός έδωσε διαταγή να του δίνεται τροφή μόνο από σφάγια των θυσιών στην φυλακή. Πέθανε από πείνα σε ηλικία 20 ετών.

## Η μνήμη του
Η μνήμη του εορτάζεται στις 3 Ιουλίου. 

## Ξωκλήσια
Στα Ανώγεια υπάρχει ναΐσκος αφιερωμένος στον Άγιο Υάκινθο, χτισμένος με ξερολιθιά, σε μορφή μιτάτου. Ο ναός έγινε το 1998 μετά από πρόταση του Λουδοβίκου των Ανωγείων την οποία αποδέχτηκε ο μητροπολίτης Ρεθύμνου Άνθιμος. Το σχεδιασμό και την επίβλεψη είχε ο αρχιτέκτονας Σταύρος Βιδάλης. Στο χώρο αυτό γιορτάζονται κάθε χρόνο τα Υακίνθεια..

Στην Αχαΐα υπάρχουν επίσης δύο ξωκλήσια αφιερωμένα στην μνήμη του αγίου: το ένα στο θέρετρο της 116 Πτέρυγας Μάχης Αράξου -κοντά στο χωριό Καλαμάκι- και το άλλο εντός του Χιονοδρομικού κέντρου Καλαβρύτων.

Στις Κυκλάδες στο νησί της Μυκόνου στην περιοχή του Πανόρμου και συγκεκριμένα στο συγκρότημα κατοικιών Yakinthos Residence υπάρχει επίσης ξωκλήσι αφιερωμένο στον Άγιο. Τα θυρανοίξια έκανε ο Μητροπολίτης Σύρου Δωρόθεος Πολυκανδριώτης

## Παραπομπές


Υακινθος
Ζέβρα (σκάκι)

Η **ζέβρα** (διεθνώς: *zebra*) είναι ανορθόδοξος πεσσός στο σκάκι που κινείται ιππογωνίως έχοντας, όπως άλλωστε και ο ίππος, την δυνατότητα να υπερπηδά πεσσούς.

Στο λήμμα αυτό, η ζέβρα εμφανίζεται με τον πεσσό της, συχνά όμως εμφανίζεται και ως ανεστραμμένος ίππος.

## Κίνηση

Όταν κινείται, μπορεί να πηδήξει σε κάποιο τετράγωνο που είναι σε απόσταση τρία τετράγωνα οριζόντια και δύο τετράγωνα κάθετα, ή τρία τετράγωνα κάθετα και δύο τετράγωνα οριζόντια, ανεξάρτητα από το αν υπάρχουν πεσσοί ενδιάμεσα. Η κίνηση αυτή είναι ιππογώνια και συμβολίζεται ως (2,3). Το κομμάτι μερικές φορές συμβολίζεται με **Ζ**, από το αρχικό του, ενώ στη σημειογραφία του Ραλφ Μπέτζα (Ralph Betza) δίδεται το σύμβολο **J**.

## Αξία
Η ζέβρα από μόνη της αξίζει λίγο λιγότερο από δύο πιόνια (δηλαδή, αισθητά λιγότερο από έναν ίππο), λόγω της περιορισμένης ελευθερίας κυκλοφορίας της σε μια σκακιέρα 8×8. Η μεγαλύτερη κίνησή της είναι ο κύριος λόγος για τον οποίο είναι ασθενέστερη και από μια καμήλα, πάντα σε σκακιέρα 8×8, παρόλο που η καμήλα είναι δεσμευμένη στο χρώμα του τετραγώνου της ενώ η ζέβρα δεν είναι. Όταν η ζέβρα ενισχύει άλλα κομμάτια, έχει περίπου την ίδια αξία με τον ίππο, καθώς και τα δύο κομμάτια έχουν εμβέλεια κινησης οκτώ τετραγώνων. Κατά το άνοιγα η κάθε μεγάλη κίνηση της ζέβρας φέρει κίνδυνο πρόκλησης ασταμάτητων επιθέσεων και συχνά κερδίζοντας μεγάλες ποσότητες υλικού. Ο Ραλφ Μπέτζα αποφάνθηκε ότι η κίνηση της ζέβρας ήταν πολύ μεγάλη για να είναι λειτουργική σε μια σκακιέρα 8×8, και ότι μόνο σε σκακιέρα 10×10 ή μεγαλύτερη θα πρέπει να αξίζει την ιδανική της αξία, η οποία είναι περίπου ίση με αυτή του ίππου.

## Φινάλε με ζέβρα
Το φινάλε του πύργου εναντίον ζέβρας είναι νικηφόρο για τον πύργο. Μια ζέβρα και ένας αξιωματικός, με τη βοήθεια του βασιλιά τους, μπορούν να επιτύχουν ματ σε έναν μοναχικό βασιλιά, ενώ αν στη θέση του αξιωματικού ήταν ένας ίππος, ή μια καμήλα, το ματ δεν θα μπορούσε να επιτευχθεί (όλες οι στατιστικές φινάλε που αναφέρονται είναι για τη σκακιέρα 8×8).

## Παραπομπές


Κατηγορία:Ανορθόδοξοι πεσσοί
Δημοτικό Στάδιο Άνω Λιοσίων Ιωάννης Παθιακάκης

Το **Δημοτικό Στάδιο Άνω Λιοσίων «Ιωάννης Παθιακάκης»** είναι στάδιο πολλαπλών χρήσεων στα Άνω Λιόσια, της Αθήνας. Χρησιμοποιείται κυρίως για ποδοσφαιρικούς αγώνες και είναι έδρα του Ακράτητου. Η χωρητικότητα του σταδίου είναι 5.000 θεατές και κατασκευάστηκε το 1965, ενώ ανακατασκευάστηκε μερικώς το 2001, όταν η ομάδα του Ακράτητου προβιβάστηκε στην Α΄ Εθνική Κατηγορία. Η μέγιστη προσέλευση που έχει πραγματοποιηθεί στο γήπεδο ήταν σε αγώνα μεταξύ ΑΕΚ και Παναθηναϊκού στις 7 Απριλίου 2004. Πήρε το όνομα του Γιάννη Παθιακάκη, ο οποίος οδήγησε την ομάδα του Ακράτητου από τις χαμηλές ποδοσφαιρικές κατηγορίες, στη πρώτη, αλλά απεβίωσε το 2002 εντός γηπέδου και εν ώρα προπόνησης. Το γήπεδο ανήκει στο Δήμο Άνω Λιοσίων.

## Παραπομπές


## Εξωτερικοί σύνδεσμοι
* Στάδιο «Γιάννης Παθιακάκης» - stadia.gr

Ανω Λιοσιων Δημοτικο Σταδιο Ιωαννης Παθιακακης
Κατηγορία:Στάδια πολλαπλών χρήσεων στην Ελλάδα
Στάδιο Απόλλωνα Καλαμαριάς

Το **Στάδιο του Μ.Γ.Σ. Απόλλωνα Καλαμαριάς «[[Χάρρυ Κλυνν|Βασίλης Τριανταφυλλίδης (Χάρρυ Κλυνν)]]»** είναι στάδιο πολλαπλών χρήσεων στην Καλαμαριά της Θεσσαλονίκης. Χρησιμοποιείται κυρίως για την τέλεση ποδοσφαιρικών αγώνων και είναι έδρα του Μ.Γ.Σ. Απόλλωνα Καλαμαριάς, στον οποίο και ανήκει.

Το στάδιο κατασκευάστηκε το 1973, ενώ πραγματοποιήθηκαν εργασίες ανακαίνισης το 2003, πριν από τους Θερινούς Ολυμπιακούς Αγώνες 2004, μιας και το στάδιο ήταν ένα από τα επίσημα προπονητικά κέντρα της ποδοσφαιρικής διοργάνωσης.
Η χωρητικότητα του σταδίου είναι 6.500 θέσεις, και το ρεκόρ προσέλευσης σε αυτό είναι 8.375 θεατές σε αγώνα του Απόλλωνα Καλαμαριάς με τον Παναθηναϊκό στις 7 Οκτωβρίου 1973. Σε επίπεδο εκδηλώσεων, το ρεκόρ προσέλευσης κατέχει η Άννα Βίσση, που συγκέντρωσε πάνω από 23.000 θεατές σε συναυλία που πραγματοποιήθηκε στη 1 Ιουλίου 2024.  

## Παραπομπές


## Εξωτερικοί σύνδεσμοι
* Στάδιο του Μ.Γ.Σ. Απόλλωνα Καλαμαριάς - Stadia.gr
Κατηγορία:Μ.Γ.Σ. Απόλλων Καλαμαριάς
Κατηγορία:Αθλητικές εγκαταστάσεις στη Θεσσαλονίκη
Κατηγορία:Στάδια πολλαπλών χρήσεων στην Ελλάδα
Ευρωπαϊκή Ομοσπονδία Χειροσφαίρισης

Η **Ευρωπαϊκή Ομοσπονδία Χειροσφαίρισης** (αγγλικά: *European Handball Federation*, **EHF**) είναι η αρμόδια οργάνωση για το άθλημα της χειροσφαίρισης στην Ευρώπη. Ιδρύθηκε το Νοέμβριο του 1991, αποτελείται από 50 ομοσπονδίες μέλη και δύο συνδεδεμένες ομοσπονδίες (Αγγλία και Σκωτία), και έχει την έδρα της στη Βιέννη της Αυστρίας. Η ομοσπονδία γιόρτασε την 20η επέτειό της στις 17 Νοεμβρίου του 2011 σε μια εορταστική εκδήλωση με το σύνθημα «HeartBeat Handball».

## Ιστορία
Ιδρύθηκε στις 17 Νοεμβρίου του 1991 στο Βερολίνο της Γερμανίας, αν και το πρώτο συνέδριο της EHF συνήλθε στις 5 Ιουνίου του 1992, μεταφέροντας την έδρα της EHF στη Βιέννη της Αυστρίας την 1η Σεπτεμβρίου του ίδιου έτους. Το 2012 η EHF Γραφείο γιόρτασε τα 20 χρόνια από τότε που άνοιξε για πρώτη φορά τις πόρτες της. Κατά τα επόμενα έτη, ο αριθμός των χωρών μελών έχει επεκταθεί από 29 που ήταν αρχικά σε 50, έπειτα από την προσχώρηση του Κοσόβου, κατόπιν χορήγησης πλήρης ένταξης στο συνέδριο της EHF στο Δουβλίνο της Δημοκρατάις της Ιρλανδίας το Σεπτέμβριο του 2014.

Η EHF εκπροσωπεί τα μέλη της με σκοπό την ανάπτυξη του αθλήματος, τόσο από άποψη ανάδειξης νέων ταλέντων, όσο και από άποψη εμπορικής ανάπτυξης. Η EHF διεξάγει ορισμένες διοργανώσεις όπως το Ευρωπαϊκό Πρωτάθλημα πετοσφαίρισης ανδρών και γυναικών, καθώς και το Τσάμπιονς Λιγκ, τα οποία αποτελούν τις κύριες πηγές εσόδων, ενώ οι πρωτοβουλίες σχετικά με το μπιτς χάντμπολ και η πετοσφαίριση σε σχολεία, επεκτείνουν την έλξη του αθλήματος.

## Διοργανώσεις
;Ευρωπαϊκά Πρωταθλήαμτα
*Ευρωπαϊκό πρωτάθλημα χειροσφαίρισης ανδρών
*Ευρωπαϊκό πρωτάθλημα χειροσφαίρισης γυναικών
*Ευρωπαϊκό πρωτάθλημα χειροσφαίρισης ανδρών (U20)
*Ευρωπαϊκό πρωτάθλημα χειροσφαίρισης γυναικών (U19)
*Ευρωπαϊκό πρωτάθλημα χειροσφαίρισης ανδρών (U18)
*Ευρωπαϊκό πρωτάθλημα χειροσφαίρισης γυναικών (U17)
*Ανοικτό ευρωπαϊκό πρωτάθλημα χειροσφαίρισης
*Ευρωπαϊκό πρωτάθλημα μπιτς χάντμπολ ανδρών
*Ευρωπαϊκό πρωτάθλημα μπιτς χάντμπολ γυναικών
*Τσάλεντζ Τρόφι
*Κύπελλο Εθνών - Καταργήθηκε

;Ολυμπιακοί Αγώνες
*Χειροσφαίριση στο Ευρωπαϊκό Ολυμπιακό Φεστιβάλ Νέων

;Διασυλλογικές ανδρών
*Τσάμπιονς Λιγκ
*Κύπελλο
*Κύπελλο Κυπελλούχων (συγχώνευση με το Κύπελλο την περίοδο 2012/13)
*Τσάλεντζ Καπ (πρώην Κύπελλο Πόλεων)
*Ευρωπαϊκή Περιοδεία Μπιτς Χάντμολ

;Διασυλλογικές γυναικών
*Τσάμπιονς Λιγκ
*Κύπελλο
*Κύπελλο Κυπελλούχων (συγχώνευση με το Κύπελλο την περίοδο 2016/17)
*Τσάλεντζ Καπ (πρώην Κύπελλο Πόλεων)
*Ευρωπαϊκή Περιοδεία Μπιτς Χάντμολ

## Παραπομπές


## Εξωτερικοί σύνδεσμοι

* 

Κατηγορία:Ευρωπαϊκοί αθλητικοί διοικητικοί φορείς
Ομοσπονδια Χειροσφαίριση
Δαφνωτή Άρτας

Η **Δαφνωτή** είναι χωριό του Νομού Άρτας και σύμφωνα με την τελευταία διοικητική μεταρρύθμιση της χώρας του 2011 μαζί με τον Προφήτη Ηλία απαρτίζουν την Τοπική Κοινότητα Δαφνωτής και ανήκουν στον Δήμο Αρταίων. Απέχει 38 χιλιόμετρα από την πρωτεύουσα του νομού Άρτα. Βρίσκεται στα βορειοδυτικά όρια του νομού και συνορεύει με τους νομούς Ιωαννίνων και Θεσπρωτίας. Σύμφωνα με την απογραφή του 2011 έχει 85 κατοίκους.

## Γενικά και ιστορικά στοιχεία
Η Δαφνωτή βρίσκεται δίπλα στον επαρχιακό δρόμο Άρτας-Ιωαννίνων και πλησίον του ποταμού Άραχθου. Μέχρι το 1928 ήταν γνωστή ως Τζοβίστα ή Τσοβίστα. Κατά τη διάρκεια της Κατοχής, οι κάτοικοι της Δαφνωτής συμμετείχαν ενεργά στην Εθνική Αντίσταση κυρίως ως αντάρτες του ΕΔΕΣ και δευτερευόντως του ΕΛΑΣ.

## Εικόνες

File:Dafnoti, Arta, Greece 02.JPG|Η βρύση στην πλατεία
File:Dafnoti, Arta, Greece 03.JPG|Άποψη του κέντρου
File:Dafnoti, Arta, Greece 01.JPG|Η πλατεία του χωριού Δαφνωτή


## Παραπομπές


## Εξωτερικοί σύνδεσμοι
*Δήμος Αρταίων

Κατηγορία:Χωριά της περιφερειακής ενότητας Άρτας
Κατηγορία:Δήμος Αρταίων
Κόρνος FC 2013

Ο **Κόρνος FC 2013** είναι μια κυπριακή ποδοσφαιρική ομάδα με έδρα τον Κόρνο της επαρχίας Λάρνακας.

## Ιστορία
Ο **Κόρνος FC 2013** ιδρύθηκε το 2013 από την ενοποίηση της ΑΕΚ Κόρνου και της Αναγέννησης Κόρνου. Τις δύο πρώτες χρονιές της ιστορίας του αγωνίστηκε στις διοργανώσεις της Επαρχιακής Ποδοσφαιρικής Ένωσης Λάρνακας (ΕΠΕΛ). 

Το 2015 εξασφάλισε μέσα από το πρωτάθλημα ένταξης 2015 την άνοδο του στην Επίλεκτη κατηγορία ΣΤΟΚ. Στην πρώτη συμμετοχή του στο πρωτάθλημα τερμάτισε στην έκτη θέση. Την περίοδο 2016-17 τερμάτισε στη δέκατη θέση αποφεύγοντας τον υποβιβασμό επειδή υπερτερούσε στην ισοβαθμία με την ενδέκατη ομάδα.

Την περίοδο 2017-18 τερμάτισε στην προτελευταία θέση και υποβιβάστηκε στα αγροτικά (τοπικά) πρωταθλήματα. Συνέχισε στις διοργανώσεις της ΕΠΕΛ. Το 2019 εξασφάλισε ξανά μέσα από το πρωτάθλημα ένταξης 2019 την άνοδο του στην Επίλεκτη κατηγορία ΣΤΟΚ. Την περίοδο 2021-22 τερμάτισε στην τέταρτη θέση στον Β'Ομιλο. Την περίοδο 2022-23 τερμάτισε στην 13η θέση και υποβιβάστηκε στις διοργανώσεις της ΕΠΕΛ. Το 2024 κατέκτησε το πρωτάθλημα ένταξης 2024 και επέστρεψε στην Επίλεκτη κατηγορία ΣΤΟΚ. 


μικρογραφία|150px|Το έμβλημα της Αναγέννησης Κόρνου.

## Τίτλοι-Διακρίσεις
* Πρωτάθλημα Ένταξης ΣΤΟΚ:
** Πρωταθλητής (1): 2024

* Πρωτάθλημα Πρωταθλητριών ΣΤΟΚ:
** Πρωταθλητής (2): 2015, 2024

*Ασπίδα ΣΤΟΚ (2): 2015, 2024

*Πρωτάθλημα ΕΠΕΛ
**Πρωταθλητής (2): 2015, 2019

* Πρωτάθλημα ΕΠΕΛ-ΟΠΝ ΣΕΚ-ΠΟΕΠΑ:
** Πρωταθλητής (1): 2024

*Κύπελλο ΕΠΕΛ-ΟΠΝ ΣΕΚ-ΠΟΕΠΑ: 
** Κυπελλούχος (1): 2024

## Παραπομπές


## Δείτε επίσης

*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Λάρνακας
Κατηγορία:Ιδρύσεις ποδοσφαιρικών ομάδων το 2013
Κατηγορία:Ποδοσφαιρικές ομάδες Κύπρου (ανδρών)
Κατηγορία:Κόρνος
Ανόρθωσις Κάτω Πολεμιδιών

Η **Εθνική Ένωσις Νέων Ανόρθωσις Κάτω Πολεμιδιών** (ή η **Ανόρθωσις Κάτω Πολεμιδιών**) είναι κυπριακή ποδοσφαιρική ομάδα από τα Κάτω Πολεμίδια της επαρχίας Λεμεσού. Η ομάδα έχει έξι συμμετοχές στο πρωτάθλημα Δ΄ κατηγορίας. 

## Ιστορία
Η Εθνική Ένωσις Νέων Ανόρθωσις Κάτω Πολεμιδιών ιδρύθηκε το 1940 ως λέσχη. Στις 19 Δεκεμβρίου 2013 η λέσχη μετατράπηκε σε σωματείο. Η ποδοσφαιρική ομάδα της Ανόρθωσις συμμετείχε στα πρωταθλήματα της Ποδοσφαιρικής Αθλητικής Αγροτικής Ομοσπονδίας Κύπρου (ΠΑΑΟΚ). 

Το καλοκαίρι του 1985 η Κυπριακή Ομοσπονδία Ποδοσφαίρου (ΚΟΠ) αποφάσισε τη δημιουργία της Δ΄ κατηγορίας. Η Ανόρθωσις ήταν ανάμεσα στις ομάδες που επελέγησαν από τη ΣΤΟΚ για να συμμετάσχει στο πρώτο πρωτάθλημα της κατηγορίας και έτσι εντάχθηκε στις τάξεις της ΚΟΠ. Την εποχή εκείνη η Δ΄ κατηγορία ήταν χωρισμένη σε τρεις ομίλους. Η Ανόρθωσις συμμετείχε στον όμιλο Λεμεσού-Πάφου. Στην πρώτη της συμμετοχή, την περίοδο 1985-86, τερμάτισε στην προτελευταία θέση. Την περίοδο 1986-87 τερμάτισε στην 12η θέση και αγωνίστηκε σε αγώνες μπαράζ με τις δωδέκατες ομάδες των άλλων δύο ομίλων. Στους αγώνες μπαράζ τερμάτισε στην τελευταία θέση (ισοβαθμούσε με τις άλλες δύο ομάδες αλλά υστερούσε στη διαφορά τερμάτων) και υποβιβάστηκε. Επέστρεψε στα αγροτικά (τοπικά) πρωτάθλημα. Συμμετείχε στις διοργανώσεις της ΠΑΑΟΚ.

Μέσω του πρωταθλήματος ένταξης επανήλθε στη Δ΄ κατηγορία το 1990.  Την περίοδο 1990-91 τερμάτισε στην 5η θέση του ομίλου της. Ακολούθησε η 7η θέση την περίοδο 1991-92. Η περίοδο 1992-93 ήταν η τελευταία που η Δ΄ κατηγορία διεξαγόταν με ομίλους και έτσι οι περισσότερες ομάδες και των τριών ομίλων  υποβιβάστηκαν στα αγροτικά πρωταθλήματα. Η Ανόρθωσις τερμάτισε στην 9η θέση και υποβιβάστηκε. Επέστρεψε στο τοπικό πρωτάθλημα της ΠΑΑΟΚ.

Το 1997 επανήλθε στη Δ΄ κατηγορία μέσω του πρωταθλήματος ένταξης. Συμμετείχε στο πρωτάθλημα της  περιόδου 1997-98, όπου τερμάτισε στην 12η θέση και υποβιβάστηκε στα αγροτικά (τοπικά) πρωταθλήματα. Από τότε συμμετέχει στις διοργανώσεις της ΠΑΑΟΚ.





1Η Δ΄ κατηγορία ήταν χωρισμένη σε ομίλους. Η Ανόρθωσις συμμετείχε στον όμιλο Λεμεσού-Πάφου.


## Τίτλοι

*Πρωτάθλημα ΠΑΑΟΚ:
** Πρωταθλήτρια (5): 1968, 1975, 1977, 1981, 1988

*Κύπελλο ΠΑΑΟΚ: 
** Κυπελλούχος (3): 1967, 1977, 1995

## Παραπομπές


## Πηγές
*

## Δείτε επίσης
*Ποδόσφαιρο στην Κύπρο

## Εξωτερικοί σύνδεσμοι
*

Κατηγορία:Ιδρύσεις ποδοσφαιρικών ομάδων το 1940
Κατηγορία:Ποδοσφαιρικές ομάδες Κύπρου (ανδρών)
Κατηγορία:Αθλητικοί σύλλογοι Επαρχίας Λεμεσού
Κατηγορία:Κάτω Πολεμίδια
Ζντένεκ Σβέρακ

Ο **Ζντένεκ Σβέρακ** (τσεχικά: *Zdeněk Svěrák*, Πράγα 28 Μαρτίου 1936) είναι Τσέχος ηθοποιός, κωμικός και σεναριογράφος. Αποτελεί μία από τις γνωστότερες προσωπικότητες της Τσεχίας, στον χώρο της ψυχαγωγίας. Είναι πατέρας του γνωστού Τσέχου σκηνοθέτη, Γιαν Σβέρακ. 

## Βιογραφία
Ο Σβέρακ γεννήθηκε στην Πράγα της Τσεχοσλοβακίας (σημερινή Τσεχία), στις 28 Μαρτίου του 1936. Το 1958, αποφοίτησε από το Πανεπιστήμιο του Καρόλου, όπου σπούδασε Τσεχική Φιλολογία και Τσεχική λογοτεχνία. Έτσι, άρχισε να γράφει άρθρα σε περιοδικά, μικρές παιδικές ιστορίες και σενάριο για την τηλεόραση. Επίσης, εργάστηκε και στο ραδιόφωνο. Το 1966, ίδρυσε μαζί με τον φίλο του, Λάντισλαβ Μόλιακ, το θέατρο The *Theater of Jára Cimrman*, το οποίο συνεχίζει τη λειτουργία έως και σήμερα, το οποίο επικεντρώνεται στην έρευνα της ζωής και του θανάτου, σπουδαίων Τσέχων. Ένα χρόνο πριν, το 1965, είχε αποκτήσει τον γιο του και τον κατοπινό γνωστό σκηνοθέτη Γιαν Σβεράκ.

To 1968, έκανε το ντεμπούτο το στον κινηματογράφο ως ηθοποιός σε ένα έργο του Γίρι Μένζελ, το *Zločin v šantánu*. Συνολικά, συμμετείχε σε 51 ταινίες, με την πιο πρόσφατη να είναι του 2014, στην οποία συμμετείχε ως αφηγητής. Ωστόσο, έχει εμφανιστεί και σε τηλεοπτικές σειρές και σε τηλεταινίες. Ως ηθοποιός, βραβεύθηκε δις, μία το 1997, στο Pilsen Film Festival, ως Καλύτερος ηθοποιός και το 2007, στο *Tallinn Black Nights Film Festival*, πάλι ως Καλύτερος Ηθοποιός. To 1989, υπήρξε και μέλος της επιτροπής του 39ου Φεστιβάλ Κινηματογράφου του Βερολίνου.

Ως σεναριογράφος επίσης γνώρισε μεγάλη επιτυχία, ενώ του πιστώνονται έως τώρα, συνολικά, 41 σενάρια. Ωστόσο, το 1970, στο θέατρο που ίδρυσε με τον Μόλιακ, έκανε πρεμιέρα, ο δημοφιλής φανταστικός τους χαρακτήρας Γιάρα Κίμρμαν. Τα σενάρια του έχουν προταθεί αρκετές φορές για βραβεία. Μία από τις πιο γνωστές δουλειές του είναι 'ΤΤ'Ο μικρός Κόλυα* (1996), ταινία που σκηνοθετήθηκε από τον γιο του. Το σενάριο γράφτηκε από τον Ζντένεκ, ο οποίος πρωταγωνίστησε κιόλας. Η ταινία αυτή βραβεύθηκε με το [[Όσκαρ Καλύτερης Ξενόγλωσσης Ταινίας]], ενώ συμμετείχε και σε μερικά ευρωπαϊκά φεστιβάλ, παρόλα αυτά, μέσω αυτού του σεναρίου έλαβε από το *Czech Lions'', το βραβείο Καλύτερου Σεναρίου.

Αν και προερχόταν από αντικομμουνιστική οικογένεια, το 1961, γράφτηκε στο Κομμουνιστικό Κόμμα Τσεχοσλοβακίας.

## Παραπομπές


## Βιβλιογραφία
*ČERMÁKOVÁ, Dana. Génius Zdeněk Svěrák. Praha : Imagination of people, 2009. 175 s. [Dále jen Čermáková].  S. 10.

## Εξωτερικοί σύνδεσμοι

* overview of Zdeněk Svěrák comedies 
* Biography (in Czech) 
* CRo-Tatinek

Κατηγορία:Τσέχοι σεναριογράφοι
Κατηγορία:Τσέχοι θεατρικοί συγγραφείς
Κατηγορία:Τσέχοι ποιητές
Κατηγορία:Τσέχοι ηθοποιοί κινηματογράφου
Κατηγορία:Κομμουνιστές
Κατηγορία:Σκηνοθέτες θεάτρου
Ατσαλόμαλλο

δεξιά|μικρογραφία|250x250εσ|Ένα κομμάτι ατσαλόμαλλου.
To **ατσαλόμαλλο**, επίσης γνωστό ως **συρμάτινο μαλλί** ή **συρμάτινο σφουγγάρι**, είναι ένα κουβάρι πολύ λεπτών και ελαστικών κοφτερών χαλύβδινων ρινισμάτων. Παρουσιάστηκε ως νέο προϊόν το 1896. Χρησιμοποιείται ως αποξεστικό σε εργασίες φινιρίσματος και επισκευής για το στίλβωμα ξύλινων και μεταλλικών αντικειμένων, τον καθαρισμό οικιακών σκευών, τον καθαρισμό τζαμιών, και την λείανση επιφανειών.

Το ατσαλόμαλλο κατασκευάζεται από χάλυβα χαμηλού άνθρακα σε μια διαδικασία η οποία ομοιάζει στην διάνοιξη οπών, όπου ένα βαρύ χαλύβδινο σύρμα ελκύεται διαμέσου μιας οδοντωτής η οποία αφαιρεί λεπτά και κοφτερά συρμάτινα ρινίσματα.

## Χρήσεις
μικρογραφία|Κομμάτι φλεγόμενου ατσαλόμαλλου περιστρέφεται ώστε να δημιουργήσει σπίθες για ζωγραφική φωτός.
Το ατσαλόμαλλο χρησιμοποιείται ευρέως από ξυλουργούς και τεχνίτες οι οποίες δουλεύουν με βαφή, λάκα ή βερνίκι.

Όταν χρησιμοποιείται σε βελανιδιά, τυχόν υπολείμματα χάλυβα μπορεί να αντιδράσουν με τις τανίνες του ξύλου, σχηματίζοντας μπλε ή μαύρες κηλίδες. Το μαλλί από μπρούτζινο ή ανοξείδωτο χάλυβα δεν το προκαλεί αυτό.

Το ατσαλόμαλλο χρησιμοποιείται συχνά για επαγγελματικές διαδικασίες καθαρισμού σε γυαλί ή πορσελάνη, επειδή είναι πιο μαλακό από αυτά τα υλικά, οπότε είναι δυνατόν να αφαιρέσει βρομιές χωρίς να χαράξει το υπόστρωμα, όπως τα κοινά αποξεστικά.

Μια άλλη χρήση του ατσαλόμαλλου είναι στον έλεγχο τρωκτικών. Μικρές τρύπες βουλώνονται με τραχύ ατσαλόμαλλο, το οποίο όταν δαγκωθεί από τρωκτικά προκαλεί μεγάλο πόνο στο στόμα τους. Αν καταποθεί μπορεί να προκαλέσει θανατηφόρο εσωτερικό τραυματισμό.

Όταν το ατσαλόμαλλο θερμαίνεται ή σκουριάζει, η μάζα του αυξάνεται λόγω της ένωσης του οξυγόνου με τον χάλυβα.

Η λεπτή εσωτερική δομή του ατσαλόμαλλου το καθιστά εύφλεκτο παρουσία αέρα. Η ζωγραφική φωτός είναι μια εφαρμογή η οποία χρησιμοποιεί αυτήν την ιδιότητα. Πολύ ψιλό ατσαλόμαλλο μπορεί επίσης να χρησιμοποιηθεί ως προσάναμμα σε καταστάσεις εκτάκτου ανάγκης, καθότι καίγεται ακόμα και υγρό και μπορεί να αναφτεί από φλόγα, σπίθα ή με την σύνδεσή του σε μια μπαταρία (π.χ. αυτοκινήτου) για την παραγωγή ωμικής θέρμανσης.

## Βαθμοί
Τα προϊόντα ατσαλόμαλλου προμηθεύονται σε διαφόρους βαθμούς, από τους τραχείς 3 και 4 μέχρι τον πολύ ψιλό βαθμό 0000.

## Δείτε επίσης
* Πετροβάμβακας

## Παραπομπές


Κατηγορία:Προϊόντα καθαρισμού
Καμιναράτα Κεφαλονιάς

Τα **Καμιναράτα** είναι το δυτικότερο χωριό της Κεφαλληνίας. Βρίσκεται σε υψόμετρο 420 μέτρων και έχει πληθυσμό 250 κατοίκους. Είναι χτισμένο αμφιθεατρικά, με τρόπο που βλέπει όλη την Παλική, το Ληξούρι και το βουνό Αίνο. Απέχει 8 χιλιόμετρα από το Ληξούρι.

## Ιστορία
Το 1581 η Βενετία έστειλε τον Πέτρο Καστροφύλακα (Piero Castrofilaca) για να πραγματοποιήσει απογραφή του πληθυσμού το 1583. Τα Καμιναράτα αναφέρονται ως "Caminarata" με πληθυσμό 200 άτομα: 44 άνδρες, 97 γυναίκες, 48 αγόρια και 11 γέρους. Το κείμενο της απογραφής σώζεται στη Μαρκιανή Εθνική Βιβλιοθήκη της Βενετίας. Είναι λογικό ότι το χωριό πρέπει να προϋπήρχε τουλάχιστον 150-200 χρόνια, ώστε να έχει 200 κατοίκους το 1583.

## Δημογραφικά
1583: 200 Κατ. 

2001: 344 Κατ.

2011  220 Κατ.

2021  250 Κατ. 

## Αξιοθέατα

Αρχείο:JPEG image.ext
Πέντε χιλιόμετρα δυτικά από το χωριό βρίσκεται το μοναστήρι των Κηπουραίων, το οποίο χτίστηκε το 1759, δίπλα σε ένα από τα μεγαλύτερα ακρωτήρια του νησιού, τη σχίζα. Από το 2013 η Μονή Κηπουραίων δεν κατοικείται. 

Κοντά στα Κηπούρια υπάρχει η Βρύση του Ταφιού, μια πηγή καθαρού, γάργαρου νερού που πιστεύεται πως έχει θεραπευτικές ιδιότητες. Από το καλοκαίρι του 2015 υπάρχει μονοπάτι με πλάκες, το οποίο ξεκινά από το χωριό και καταλήγει στη Μονή Κηπουραίων περνώντας από τη βρύση του Ταφιού.

Τα τελευταία χρόνια το παλιό ελαιοτριβείο του χωριού έχει διαμορφωθεί σε λαογραφικό μουσείο. Μερικά από τα εκθέματα του μουσείου είναι φορεσιές, εργαλεία και πίνακες.

## Γεωργία και κτηνοτροφία
Οι κάτοικοι του χωριού ασχολούνται με τη γεωργία και την κτηνοτροφία.

## Παραπομπές


Κατηγορία:Χωριά της περιφερειακής ενότητας Κεφαλληνίας
Κατηγορία:Δήμος Κεφαλονιάς
Σον Μπιν

Ο **Σον Μαρκ Μπιν** (αγγλικά: *Shaun Mark Bean*, καλλιτεχνικό: **Sean Bean**, γενν. 17 Απριλίου 1959) είναι Άγγλος ηθοποιός του κινηματογράφου, της τηλεόρασης και του θεάτρου. Μετά την αποφοίτησή του από το *Royal Academy of Dramatic Art*, έκανε το ντεμπούτο του στο θέατρο το 1983, παίζοντας στο *[[Ρωμαίος και Ιουλιέτα]]*. Διατηρώντας τη χαρακτηριστική του προφορά, συμμετείχε στην τηλεοπτική σειρά *[[Sharpe]]*, λαμβάνοντας αρκετή δημοτικότητα, ενώ έγινε περισσότερο γνωστός ως Νεντ Σταρκ, στην τηλεοπτική σειρά του HBO, *[[Game of Thrones]]*. Στον κινηματογράφο, ο ρόλος που του χάρισε δημοσιότητα ήταν ως Μπόρομιρ, στην τριλογία του *[[Ο Άρχοντας των Δαχτυλιδιών (σειρά ταινιών)|Ο Άρχοντας των Δαχτυλιδιών]]* (2001 -2003). Κατά τη διάρκεια της σταδιοδρομίας του έχει λάβει αρκετές διακρίσεις, μεταξύ άλλων στα International Emmys, ως Καλύτερος Ηθοποιός. Επίσης, έχει υπάρξει υποψήφιος για βραβείο στα BAFTA και στα Βραβεία Saturn.

## Παραπομπές


## Εξωτερικοί σύνδεσμοι
* The Company: A Biographical Dictionary of the RSC: Online database

Κατηγορία:Άγγλοι ηθοποιοί φωνής
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Ίδρυμα Νέλσον Μαντέλα

Το **Ίδρυμα Νέλσον Μαντέλα** είναι ένας μη κερδοσκοπικός οργανισμός που έχει έδρα στο Γιοχάνεσμπουργκ και ιδρύθηκε το 1999 από το Νέλσον Μαντέλα προκειμένου να προωθήσει το όραμά του για ελευθερία και ισότητα. Πρόεδρος του είναι ο Njabulo Ndebele από το Πανεπιστήμιο του Κέιπ Τάουν.

## Παραπομπές


## Εξωτερικοί σύνδεσμοι
* Επίσημη σελίδα

Κατηγορία:HIV/AIDS
Κατηγορία:Απαρτχάιντ
Κατηγορία:Ανθρώπινα δικαιώματα στη Νότια Αφρική
Γήπεδο Μακεδονικού

Το **Γήπεδο Μακεδονικού** είναι γήπεδο ποδοσφαίρου το οποίο βρίσκεται στη Nέα Ευκαρπία και αποτελεί την αγωνιστική έδρα του Α.Σ. Μακεδονικού. Διαθέτει κυκλικές κερκίδες των οποίων η χωρητικότητα τους προσδιορίζεται στους 8.165 καθήμενους θεατές.

## Ιστορία
Το γήπεδο άρχισε να κατασκευάζεται το 1967 σε ιδιόκτητο οικόπεδο και με χρήματα του Μακεδονικού Θεσσαλονίκης, και ολοκληρώθηκε το 1969. Τα επίσημα εγκαίνια πραγματοποιήθηκαν στις 25 Μαρτίου 1969 από τον Πύρρου τότε πρόεδρο του συλλόγου, παρουσία του Γ.Γ. Αθλητισμού Κωνσταντίνου Ασλανίδη ο οποίος επιχορήγησε τον σύλλογο με 1.000.000 δραχμές για την αποπεράτωση των συμπληρωματικών έργων.

Στα εγκαίνια παρευρίσκονταν φίλαθλοι όλων των ομάδων της πόλης και όλοι οι σύλλογοι Α΄ και Β΄ Εθνικής και της Ε.Π.Σ. Μακεδονίας. Ακολούθησε τουρνουά ποδοσφαίρου στο οποίο συμμετείχαν οι ομάδες του Άρη Θεσσαλονίκης, του Ηρακλή Θεσσαλονίκης, του Μακεδονικού Νεάπολης και του Π.Α.Ο.Κ.. Ο πρώτος αγώνας που έγινε ήταν αυτός μεταξύ του Άρη και του Π.Α.Ο.Κ. ο οποίος έληξε ισόπαλος 0–0 με τον Άρη τελικά να κερδίζει τον Π.Α.Ο.Κ. με 4–1 στα πέναλτι. Το τουρνουά κέρδισε ο Ηρακλής κερδίζοντας στον τελικό τον Άρη με 3–0 στα πέναλτι (κανονικός αγώνας: 1–1).

Επίσης, το γήπεδο χρησιμοποιήθηκε ως αγωνιστική έδρα για μερικούς αγώνες από τον Άρη και τον Ηρακλή. Όταν στο Καυτανζόγλειο Εθνικό Στάδιο πραγματοποιούνταν εργασίες ανακαίνισης για τους Θερινούς Ολυμπιακούς Αγώνες του 2004, ο Ηρακλής το χρησιμοποιούσε ως αγωνιστική έδρα και για αυτό το 2002 το γήπεδο αναβαθμίστηκε στα πρότυπα της Α΄ Εθνικής Κατηγορίας. 

Στις 5 Ιουνίου 1983, σημειώθηκε το ρεκόρ προσέλευσης θεατών στο γήπεδο, με 9.422 θεατές να παρακολουθούν έναν αγώνα μεταξύ του Μακεδονικού Νεάπολης και του Ολυμπιακού Πειραιώς.

Στον χώρο έχουν διεξαχθεί επίσης συναυλίες από τους Ska-P, τους Scorpions και άλλους.

## Παραπομπές


Κατηγορία:Α.Σ. Μακεδονικός (ποδόσφαιρο)
Κατηγορία:Αθλητικές εγκαταστάσεις στη Θεσσαλονίκη
Κατηγορία:Στάδια ποδοσφαίρου στην Ελλάδα
Χρήστος Σγουρίτσας

Ο **Χρήστος Σγουρίτσας** (1895 - 1966) ήταν Έλληνας συνταγματολόγος και πανεπιστημιακός. Υπηρέτησε ως υπηρεσιακός υπουργός.

## Βιογραφία
Γεννήθηκε στο Βασαρά Λακωνίας και σπούδασε νομικά στο Πανεπιστήμιο των Αθηνών. Συνέχισε τις σπουδές του σε γερμανικά πανεπιστήμια και στη συνέχεια εργάστηκε ως δικηγόρος. Δίδαξε ως καθηγητής στην Πάντειο και στις νομικές σχολές της Θεσσαλονίκης και της Αθήνας. Κατά την περίοδο της Κατοχής φυλακίστηκε από τους Ιταλούς εξαιτίας της αντιστασιακής του δράσης με τον ΕΔΕΣ.
Το 1944 μετέσχε στην εξόριστη ελληνική κυβέρνηση του Γ. Παπανδρέου ως υπουργός Εθνικής Παιδείας και Θρησκευμάτων (8 Ιουνίου  18 Οκτωβρίου 1944) και υπέγραψε τη συμφωνία της Καζέρτας. Το 1945 ανέλαβε Γενικός Διοικητής Ηπείρου.

Στην υπηρεσιακή κυβέρνηση του Μαυρομιχάλη υπηρέτησε ως υπουργός Δικαιοσύνης (29 Σεπτεμβρίου 1963 – 8 Νοεμβρίου 1963).

Άφησε πλούσιο συγγραφικό έργο.

## Παραπομπές


Κατηγορία:Έλληνες νομικοί
Κατηγορία:Έλληνες συνταγματολόγοι
Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες υπουργοί Εθνικής Παιδείας και Θρησκευμάτων
Κατηγορία:Έλληνες Γενικοί Διοικητές Ηπείρου
Κατηγορία:Έλληνες υπουργοί Δικαιοσύνης
Κυπριακή Ομοσπονδία Ποδοσφαίρου Αγγλίας

Η ** Κυπριακή Ομοσπονδία Ποδοσφαίρου Αγγλίας** (Κ.Ο.Π.Α.) είναι η ομοσπονδία ποδοσφαίρου των Κυπρίων της Αγγλίας. Μέλη της ομοσπονδίας είναι ομάδες με κυπριακές καταβολές. Ιδρύθηκε το 1975. Είναι αναγνωρισμένη από την Κυπριακή Ομοσπονδία Ποδοσφαίρου (ΚΟΠ) και τον Κυπριακό Οργανισμό Αθλητισμού (ΚΟΑ). Είναι μέλος της Ποδοσφαιρικής Ομοσπονδίας Λονδίνου (London Football Association). 

Μέλη της ομοσπονδίας είναι ελληνοκυπριακές και τουρκοκυπριακές ομάδες της Αγγλίας. Μερικές φέρουν το όνομα ποδοσφαιρικών ομάδων της Κύπρου όπως η Νέα Σαλαμίνα Λονδίνου, ο ΑΠΟΕΛ Λονδίνου, η Ομόνοια Λονδίνου, η Ανόρθωση Λονδίνου και η Τσετίνκαγια και άλλες κυπριακά τοπωνύμια όπως Ριζοκάρπασο, Άχνα, Άσσια και Κώμη Κεπήρ.

Σε κάθε ομάδα έχουν δικαίωμα συμμετοχής Κύπριοι, Έλληνες και Τούρκοι. Επιπλέον, κάθε ομάδα δικαιούνται να έχει 3 ξένους ποδοσφαιριστές.

Διοργανώνει τα δικά της πρωταθλήματα και κύπελλα. 

Την περίοδο 2015-16, μια ομάδα από την ΚΟΠΑ, για πρώτη φορά, κατέκτησε το FA Sunday Cup, την κορυφαία ερασιτεχνική διοργάνωση της Αγγλίας. Η Νέα Σαλαμίνα Λονδίνου κέρδισε στον τελικό την Barnes AFC στο Σέλχαρστ Παρκ.

## Παραπομπές


## Εξωτερικοί σύνδεσμοι

Κατηγορία:Ποδοσφαιρικές ομοσπονδίες Αγγλίας
Κατηγορία:Ποδοσφαιρικές Ομοσπονδίες Κύπρου
Ένωση Εταιρειών Κινητής Τηλεφωνίας

εναλλ.=Λογότυπο ΕΕΚΤ|μικρογραφία
Η **Ένωση Εταιρειών Κινητής Τηλεφωνίας** (ΕΕΚΤ) είναι ένας μη κερδοσκοπικός φορέας που συστάθηκε το 2008 από τις τρεις εταιρείες Κινητών Επικοινωνιών που λειτουργούν στην Ελλάδα, την **Cosmote** (θυγατρική εταιρεία του Ομίλου ΟΤΕ, ο οποίος ανήκει κατά πλειοψηφία στην Γερμανική εταιρεία τηλεπικοινωνιών Deutsche Telekom), την **[[Vodafone Greece|Vodafone Ελλάδας]]** (θυγατρική εταιρεία και παράρτημα της ομώνυμης Βρετανικής εταιρείας) και την **[[NOVA]]** (θυγατρική εταιρεία της πολυεθνικής τηλεπικοινωνιών & ΜΜΕ, United Group) με στόχο την εκπροσώπηση των κοινών θέσεών τους.

## Σκοπός
Η ΕΕΚΤ ιδρύθηκε με στόχο την έκφραση των κοινών θέσεων του κλάδου Κινητών Επικοινωνιών προς την Πολιτεία, την επιχειρηματική κοινότητα και την κοινωνία, και την παροχή ολοκληρωμένων πληροφοριών σχετικά με την κινητή τηλεφωνία. Η ΕΕΚΤ παρέχει, μέσω του ιστότοπου της, πληροφορίες για τη λειτουργία της κινητής τηλεφωνίας, την τεχνολογία στην οποία βασίζεται, επιστημονικά στοιχεία για την ηλεκτρομαγνητική ακτινοβολία, καθώς και πληροφορίες και αρχές λειτουργίας των δικτύων κινητής τηλεφωνίας.

Με πρωτοβουλία της ΕΕΚΤ δημιουργήθηκε επίσης ο *[http://www.eekt.gr/%CE%A6%CE%BF%CF%81%CE%AD%CE%B1%CF%82/tabid/129/Default.aspx Φορέας Διαχείρισης Παραπόνων Παρεμβολών]* στον οποίο μπορούν να απευθύνονται οι πολίτες για την επίλυση προβλημάτων που προκύπτουν στο σήμα της τηλεόρασης μέσω των δικτύων επίγειας ψηφιακής τηλεόρασης.

## Δραστηριότητες
### Μελέτες
Η ΕΕΚΤ χρηματοδοτεί μελέτες σε εξαμηνιαία και ετήσια βάση για τον κλάδο Κινητών Επικοινωνιών και τον αντίκτυπό τους στην ελληνική οικονομία, που εκπονούνται σε συνεργασία με πανεπιστημιακούς και επιστημονικούς φορείς, όπως το Οικονομικό Πανεπιστήμιο Αθηνών και το Ίδρυμα Οικονομικών και Βιομηχανικών Ερευνών. Μέσω του ιστότοπου της ΕΕΚΤ είναι, επίσης, δυνατή η πρόσβαση σε διεθνείς επιστημονικές έρευνες σχετικά με τα ηλεκτρομαγνητικά πεδία και την ηλεκτρομαγνητική ακτινοβολία, όπως χρησιμοποιούνται στις κινητές επικοινωνίες. Ορισμένες από τις μελέτες έχουν μεταφραστεί και στα ελληνικά.

### Κλάδος Κινητών Επικοινωνιών
Οι εταιρείες του κλάδου Κινητών Επικοινωνιών απασχολούν 4.568 εργαζόμενους και υποστηρίζουν συνολικά 41.600 θέσεις εργασίας, ενώ ο κλάδος συνεισφέρει άμεσα και έμμεσα στο 7% του ΑΕΠ της Ελλάδας. Οι κινητές επικοινωνίες είναι συνδεδεμένες με τη βελτίωση της παραγωγικότητας των επιχειρήσεων, ιδίως των μικρών και μεσαίων (ΜΜΕ) και της οικονομίας συνολικά, σύμφωνα με τις μελέτες που βρίσκονται αναρτημένες στον ιστότοπο της ΕΕΚΤ.

## Παραπομπές


## Εξωτερικοί σύνδεσμοι
*Επίσημη ιστοσελίδα της ΕΕΚΤ

Κατηγορία:Κινητή τηλεφωνία
Κατηγορία:Τηλεπικοινωνίες στην Ελλάδα
Νότια Στοά αρχαίας Ολυμπίας

Η **Νότια Στοά** βρίσκεται στην Αρχαία Ολυμπία και αποτελούσε το νότιο όριο και είσοδο στον ιερό χώρο της Άλτεως από την πλευρά του ποταμού Αλφειού. Βρίσκεται νότια του Βουλευτηρίου και πιθανολογείται ότι μπροστά της περνούσε η Ιερή Οδός που ένωνε την Ήλιδα και τον Ιππόδρομο της Ολυμπίας.

## Περιγραφή και ιστορικά στοιχεία

Η **Νότια Στοά**, (βλ. κάτοψη},  κτίστηκε την ίδια περίοδο με τη Στοά της Ηχούς γύρω στο 360 π.Χ. με 350 π.Χ.. Ήταν κτισμένη από ντόπιο κογχυλιάτη λίθο, ενώ η κρηπίδα της ήταν μαρμάρινη. Είχε μήκος ήταν περίπου 80 μέτρα και βάθος περίπου 13,50. Η πρόσοψή της ήταν η νότια, προς την πλευρά του ποταμού Αλφειού. Η εξωτερική κιονοστοιχία της στοάς περιβάλλει τις τρεις πλευρές της, με έξι δωρικούς κίονες σε κάθε στενή πλευρά και τριάντα τέσσερις δωρικούς κίονες στη νότια. Στο μέσον της πρόσοψης δημιουργείται ένα είδος πρόπυλου, με βάθος περίπου 7 μέτρα, το οποίο δίνει στην κάτοψη της στοάς σχήμα Τ. Το πρόπυλο έχει έξι δωρικούς κίονες στην πρόσοψη και από τρεις σε κάθε πλευρά. Στο εσωτερικό του κτηρίου υπήρχε μία δεύτερη, κορινθιακή κιονοστοιχία, αποτελούμενη από δεκαεπτά κίονες. 

## Παραπομπές


## Εξωτερικοί σύνδεσμοι
* η Νότια Στοά όπως αναφέρεται στη ψηφιακή βιβλιοθήκη Perseus του Tuft University

Κατηγορία:Αρχαία Ολυμπία
Ζακ ντ'Αρτουά

Ο **Ζακ ντ'Αρτουά** (**Jacques d'Arthois**, 12 Οκτωβρίου 1613 (βάπτιση) - Μάιος 1686) ήταν Φλαμανδός ζωγράφος του μπαρόκ που ειδικευόταν στην τοπιογραφία.

## Βιογραφία
Ο Ζακ ντ'Αρτουά γεννήθηκε στις Βρυξέλλες. Μαθήτευσε στον Γιαν Μάρτενς από τις 11 Ιανουαρίου 1625 και έγινε "Δάσκαλος" στη Συντεχνία του Αγίου Λουκά των Βρυξελλών το 1634. Διέθετε δικό του εργαστήριο και αναλάμβανε μαθητές, ανάμεσα στους οποίους ο αδελφός του Νικολάες, ο γιος του Ζαν Μπατίστ, ο Αλεξάντρ φαν Χέρσσεν (ή Σάλομον Λεονάρντους Χάρσσενς)) και ο Φιλίπ φαν Ντάπελς. Ήταν ιδιαίτερα ικανός στην απεικόνιση κορμών δένδρων που είχαν καλυφθεί με βρύα και κισσό. Πίνακες από το εργαστήριό του αναφέρονται συνολικά ως "Πίνακες των ζωγράφων του δάσους του Σουάνι (Forêt de Soignes)".

Το 1655 του είχε παραχωρηθεί το προνόμιο του σχεδιαστή χαρτονιών (cartoon) ταπισερί της πόλης των Βρυξελλών. Όταν απεβίωσε ήταν κάτοχος αρκετών οικιών, μία από τις οποίες ήταν στο δάσος του Σουάνι και συλλογής πινάκων, αν και ο σπάταλος τρόπος ζωής του τον είχε αφήσει με μεγάλα χρέη. Απεβίωσε στις Βρυξέλλες.


File:Arthois, Jacques d’ - Landscape with a castle and figures - 17th century.jpg|*Τοπίο με κάστρο και μορφές*
File:Jacques d' Arthois Landscape-with-a-Herd.big.jpg|*Τοπίο με κοπάδι*
File:Jacques d'Arthois - Wooded Landscape - WGA01007.jpg|Δασωμένο τοπίο
File:Lille PdBA d'arthois etang.JPG|Γεφυράκι στην άκρη ενός δάσους


## Δείτε επίσης
* Κατάλογος Φλαμανδών ζωγράφων

## Παραπομπές


## Εξωτερικοί σύνδεσμοι
* 

Κατηγορία:Φλαμανδοί ζωγράφοι
Δημοτικό Στάδιο Έδεσσας

Το **Δημοτικό Στάδιο Έδεσσας** είναι αθλητική εγκατάσταση πολλαπλών χρήσεων στην Έδεσσα. Η κύρια κερκίδα του σταδίου έχει χωρητικότητα 4.000 θέσεων, αλλά όταν η ομάδα του Εδεσσαϊκού έπαιζε στην Α' Εθνική Κατηγορία ποδοσφαίρου το γήπεδο φιλοξενούσε έως και 10.000 θεατές. 

Στο στάδιο γίνονται επίσης αγώνες στίβου, μιας και αυτό έχει τις κατάλληλες υποδομές. Επιπλέον, στον χώρο βρίσκεται το παλαιό γήπεδο καλαθοσφαίρισης της Έδεσσας και το δημοτικό γυμναστήριο, καθώς και ένας μικρός χώρος καλυμμένος με γρασίδι, στο πίσω μέρος της αχρησιμοποίητης κερκίδας. Το στάδιο βρίσκεται στο κέντρο της πόλης.

Το στάδιο από τις 19 Μαΐου 2012 έχει πάρει το όνομα του πρώην ποδοσφαιριστή του ΠΑΟΚ, Χριστόφορου (Φόρη) Γεντζή, ο οποίος καταγόταν από την Έδεσσα.
## Παραπομπές


Κατηγορία:Στάδια ποδοσφαίρου στην Ελλάδα 
Κατηγορία:Εδεσσαϊκός
Κατηγορία:Έδεσσα
Κατηγορία:Στάδια πολλαπλών χρήσεων στην Ελλάδα
Κατηγορία:Κτίρια και κατασκευές στην Πέλλα
Ένωση Εθνικών Ολυμπιακών Επιτροπών

Η **Ένωση Εθνικών Ολυμπιακών Επιτροπών** (αγγλικά: *Association of National Olympic Committees*, **ANOC**) είναι μια αθλητική ένωση που συγκεντρώνει όλες τις Εθνικές Ολυμπιακές Επιτροπές.

## Ιστορία
Δημιουργήθηκε έπειτα από την ιδρυτική γενική συνέλευση που πραγματοποιήθηκε στις 26 και 27 Ιουνίου του 1979 στο Σαν Χουάν του Πουέρτο Ρίκο, όπου συνήλθε για πρώτη φορά με την ονομασία «9η Γενική Συνέλευση των Εθνικών Ολυμπιακών Επιτροπών» (CNO) στην οποία προεδρεύων ήταν ο Μεξικανός Μάριο Βάσκες Ράνα.

Η προηγούμενη «Γενική Συνέλευση των Εθνικών Ολυμπιακών Επιτροπών», πραγματοποιήθηκε στη Ρώμη στις 30 Σεπτεμβρίου, την 1 και 2 Οκτωβρίου του 1965. Ιδρύθηκε αρχικά στο Παρίσι, ενώ από το Μάιο του 2010 η έδρα της ANOC βρίσκεται στη Λωζάνη.

## Μέλη
Η ANOC είναι αναγνωρισμένη από τη Διεθνή Ολυμπιακή Επιτροπή. Αριθμεί 206 επιτροπές μέλη, με ποιο πρόσφατα αναγνωρισμένη αυτή του Νότιου Σουδάν. Κάθε επιτροπή μέλος της ANOC, ανοίκει σε μία από τις πέντε ηπειρωτικές ενώσεις:

* Αφρική: Ομοσπονδία Εθνικών Ολυμπιακών Επιτροπών της Αφρικής (ΟΕΟΕΑ)
* Αμερική: Παναμερικανός Αθλητικός Οργανισμός (ΠΑΟ)
* Ασία: Ολυμπιακό Συμβούλιο της Ασίας (ΟΣΑ)
* Ευρώπη: Ευρωπαϊκές Ολυμπιακές Επιτροπές (ΕΟΕ)
* Ωκεανία: Εθνικές Ολυμπιακές Επιτροπές Ωκεανίας (ΕΟΕΩ)

## Παραπομπές


## Εξωτερικοί σύνδεσμοι
* 

Κατηγορία:Διεθνείς αθλητικές ομοσπονδίες
Κατηγορία:Ολυμπιακοί Αγώνες
Κατηγορία:Λωζάνη
Ευρωπαϊκές Ολυμπιακές Επιτροπές

Οι **Ευρωπαϊκές Ολυμπιακές Επιτροπές** (αγγλικά: *European Olympic Committees*, **EOC**) είναι ένας οργανισμός που εδρεύει στη Ρώμη της Ιταλίας. Η EOC απαρτίζεται από 50 ευρωπαϊκές Eθνικές Ολυμπιακές Επιτροπές μέλη.

## Παραπομπές


## Εξωτερικοί σύνδεσμοι
* 

Κατηγορία:Εθνικές Ολυμπιακές Επιτροπές
Κατηγορία:Ευρωπαϊκές αθλητικές ομοσπονδίες
Κατηγορία:Ευρωπαϊκοί αθλητικοί διοικητικοί φορείς
Κατηγορία:Ευρωπαϊκοί Αγώνες
LEN

Η **Ευρωπαϊκή Ομοσπονδία Κολύμβησης** (γαλλικά: *Ligue Européenne de Natation*, **LEN**) είναι ο αρμόδιος οργανισμός για τα αθλήματα του υγρού στίβου στην Ευρώπη. Συνεργάζεται με τη Διεθνή Ομοσπονδία Κολύμβησης ως υπειρωτική ομοσπονδία. Ιδρύθηκε επίσημα το 1927 στην Μπολόνια της Ιταλίας, ενώ από το 2015 έχει την έδρα της στη Νιόν της Ελβετίας.

Η LEN απαρτίζεται από τις 52 εθνικές ομοσπονδίες κολύμβησης της Ευρώπης, ενώ και περιλαμβάνει το Ισραήλ, που για αθλητικούς σκοπούς ομαδοποιείται με την Ευρώπη. LEN εποπτεύεται από ένα εκλεγμένο Προεδρείο (Bureau) το οποίο αποτελείται από μέλη που εκπροσωπούν 17 διαφορετικές ομοσπονδίες. Η LEN είναι υπεύθυμη για τον υγρό στίβο στην Ευρώπη, ο οποίος αποτελείται από τα ακόλουθα πέντε αθλήματα, καταδύσεις, κολύμβηση, κολύμβηση ανοιχτής θάλασσας, συγχρονισμένη κολύμβηση και υδατοσφαίριση.

## Παραπομπές


## Εξωτερικοί σύνδεσμοι
* 

*
Κατηγορία:Ευρωπαϊκοί αθλητικοί διοικητικοί φορείς
Ομοσπονδια Κολύμβηση
Ομοσπονδια Κολύμβηση
Σιλβάνα Μάνγκανο

Η **Σιλβάνα Μάνγκανο** (, 23 Απριλίου 1930 - 16 Δεκεμβρίου 1989) ήταν Ιταλίδα ηθοποιός.

Έγινε γνωστή μέσα από τη συμμετοχή της στις ταινίες των: Λουκίνο Βισκόντι, Πιερ Πάολο Παζολίνι, Βιττόριο ντε Σίκα, Ντέιβιντ Λιντς και Νικήτα Μιχαλκόφ. Είχε κερδίσει τρία βραβεία 
Νταβίντ ντι Ντονατέλο και τρία Νάστρο ντ' Αρτζέντο.

Ήταν παντρεμένη με τον παραγωγό Ντίνο ντε Λαουρέντις και είχαν τέσσερα παιδιά. Απεβίωσε το 1989 στη Μαδρίτη από καρκίνο του πνεύμονα.

## Ενδεικτική φιλμογραφία
*1947 *Το έγκλημα του επισκόπου*
*1949 *Επαναστατημένοι πόθοι*
*1949 *[[Πόθοι στους βάλτους]]*
*1950 *Τριπλή βεντέτα*
*1951 *Άννα*
*1954 *[[Ομήρου Οδύσσεια (ταινία, 1954)|Ομήρου Οδύσσεια]]*
*1954 *Ερωτική πολιορκία*
*1957 *Το αντάλλαγμα της ντροπής*
*1958 *Η θύελλα*
*1959 *[[Ο μεγάλος πόλεμος]]*
*1960 *Η Γιοβάνκα και οι άλλες*
*1960 *[[Οι έξι ύποπτοι]]*
*1961 *Η ώρα της μεγάλης κρίσεως*
*1961 *[[Βαραββάς (ταινία)|Βαραββάς]]*
*1963 *Η δίκη της Βερόνας*
*1964 *Ο ιπτάμενος δίσκος*
*1966 *[[Στοπ! Είστε υπέρ ή κατά του διαζυγίου; (ταινία)|Στοπ! Είστε υπέρ ή κατά του διαζυγίου;]]*
*1967 *Οιδίπους*
*1967 *Οι μάγισσες*
*1968 *[[Θεώρημα (ταινία)|Θεώρημα]]*
*1971 *[[Θάνατος στη Βενετία]]*
*1972 *[[Χαρτοπαίχτης με ταλέντο]]*
*1972 *[[Το λυκόφως των θεών (ταινία)|Το λυκόφως των Θεών]]*
*1974 *[[Η γοητεία της αμαρτίας]]*
*1984 *Ντιουν*
*1987 *Τα μαύρα μάτια*

## Παραπομπές


Κατηγορία:Ιταλίδες ηθοποιοί κινηματογράφου
Πίτερ φαν Άφοντ

Ο **Πίτερ φαν Άφοντ** (φλαμανδικά: **Pieter van Avont**, αναφερόμενος και ως *Peeter van Avont*, (1600&ndash;1652) ήταν Φλαμανδός ζωγράφος, σχεδιαστής και χαράκτης της περιόδου του μπαρόκ.

## Βιογραφία
Ο φαν Άφοντ βαπτίστηκε στις 14 Ιανουαρίου 1600 στο Μέχελεν και απεβίωσε την 1η Νοεμβρίου 1652 στο Ντερνε (σήμερα προάστιο της Αμβέρσας).

Ο φαν Άφοντ ζωγράφιζε από κοινού πίνακες με τους Γιαν Μπρίγκελ τον πρεσβύτερο, Ντάβιντ Φίνκμποονς, Λούκας φαν Ούντεν και Γιαν Βίλντενς, μεταξύ άλλων.

Περί το 1622/3 έγινε "Δάσκαλος" στη Συντεχνία του Αγίου Λουκά της Αμβέρσας και έγινε πολίτης της ίδιας πόλης το 1631. Απεβίωσε το 1652.

Ο Φρανς Βάουτερς έγινε μαθητής του το 1629 αλλά έσπασε το συμβόλαιό του για να μετακινηθεί στο εργαστήριο του Πέτερ Πάουλ Ρούμπενς το 1634.

## Έργα
Δεν είναι πλήρης κατάλογος. Τίτλοι όπως παρατίθενται από τα Μουσεία

**Flora im Garten Blumen und Bäume*, με τον Γιαν Μπρίγκελ τον πρεσβύτερο, χαρακτικό σε χαλκό, 70 × 47 cm, Kunsthistorisches Museum, Gemäldegalerie, Βιέννη, Αυστρίαhttps://web.archive.org/web/20131012022057/http://www.artothek.de/artothek/images/incDetailView.cfm?imgNo=3906&SEARCHWITHIN=false&KEYWORD1=Avont&KEYWORD2=Pieter&KEYWORD3=van&AGENCY=0&QUERY=Avont%20%20Pieter%20van&LINKED1=AND&LINKED2=AND&LANGUAGE=2&currentPage=1
**Heilige Familie in einem Blumen- und Früchtekranz* με τον Γιαν Μπρίγκελ τον πρεσβύτερο, περ. 1623, λάδι σε πάνελ, 93,5 × 72 cm, Alte Pinakothek, Μόναχο, Γερμανία
**Kruisafneming* με τον Ρούμπενς 1641, Sint-Gertrudiskerk Vorst-Laakdal, λάδι σε καμβά, 177 x 144 cm.
**Maria Hemelvaart* 1642, Sint-Gertrudiskerk Vorst-Laakdal, λάδι σε καμβά, 174 x 133&nbsp;cm.
Υπάρχουν έργα του φαν Άφοντ σε δημόσιες συλλογές, τέσσερις από τις οποίες είναι στο Ηνωμένο Βασίλειο.

## Φωτοθήκη

File:Jan Brueghel the Younger Pieter van Avont - The Virgin and Child in a Cartouche with Flowers.jpg|Η Αγία Οικογένεια (με τον Γιαν Μπρίγκελ ο νεότερος)
File:Pieter van Avont and Jan Breughel (II) - Flora in the Garden.jpg|Τοπίο σε κήπο
File:Lille PdBA van Avont ste famille.JPG|Η Αγία Οικογένεια
File:Peeter van Avont - Holy Family Departing for Egypt - Walters 371197.jpg|Αγία Οικογένεια - Φυγή στην Αίγυπτο
File:Pieter van Avont, Izaak van Oosten, Jan van Kessel (I) - The Four Elements - An Allegory of Air and Fire.jpg|φαν Άφοντ, Ίζαακ φαν Όοστεν, Γιαν φαν Κέσσελ Ι: Τα τέσσερα στοιχεία: *Αέρας και Φωτιά*
File:Pieter van Avont, Izaak van Oosten, Jan van Kessel (I) - The Four Elements - An Allegory of Earth and Water.jpg|φαν Άφοντ, Ίζαακ φαν Όοστεν, Γιαν φαν Κέσσελ Ι: Τα τέσσερα στοιχεία: *Γη και Νερό*


## Δείτε επίσης
* Κατάλογος Φλαμανδών ζωγράφων

## Παραπομπές


## Εξωτερικοί σύνδεσμοι

*http://www.answers.com/topic/pieter-van-avont-1
*https://web.archive.org/web/20120216195747/http://www.galerieseidler.at/avont_pieter_van_cv.htm

Κατηγορία:Φλαμανδοί ζωγράφοι
Δημοτικό Γήπεδο Περιβολίων

Το **Δημοτικό Γήπεδο Περιβολίων** είναι αθλητική εγκατάσταση πολλαπλών χρήσεων στα Περιβόλια Κυδωνίας Χανίων. Χτίστηκε το 1959, έχει χωρητικότητα 3.470 θεατών, και είναι έδρα της ομάδας των Χανίων.

Το καλοκαίρι του 2012, σε χρόνο ρεκόρ πραγματοποιήθηκαν έργα επέκτασης και εκσυγχρονισμού των υποδομών, ούτως ώστε αυτές να φτάσουν στο επίπεδο που θέτουν η διοργανώτρια του πρωταθλήματος και η NOVA.

Έκτοτε, ο συγκεκριμένος αθλητικός χώρος, μετετράπη σε ένα μοντέρνο ποδοσφαιρικό γήπεδο, με δύο κερκίδες (μία εξ αυτών με στέγαστρο), δημοσιογραφικά θεωρεία, ολοκαίνουρια αποδυτήρια για τους αθλητές και τους διαιτητές (οι γυναίκες βοηθοί έχουν ξεχωριστά αποδυτήρια), ιατρείο, γυμναστήριο, άνετο χώρο για τον παρατηρητή αγώνα, αίθουσα τύπου, και άλλες εγκαταστάσεις.

## Παραπομπές

## Εξωτερικοί σύνδεσμοι
* https://web.archive.org/web/20140331015536/http://www.fcplatanias.gr/?page_id=68

Κατηγορία:Χανιά
Κατηγορία:Α.Ο. Πλατανιά
Κατηγορία:Στάδια ποδοσφαίρου στην Ελλάδα
Κατηγορία:Στάδια πολλαπλών χρήσεων στην Ελλάδα
Σιλανοδιαμίνη

Η **σιλανοδιαμίνη** (αγγλικά:*silanediamine*) είναι ανόργανη χημική ένωση, η οποία περιέχει πυρίτιο, υδρογόνο και άζωτο, με μοριακό τύπο **[[SiH6N2|SiH<sub>6</sub>N<sub>2</sub>]]**, αν και παριστάνεται συνήθως με τον ημισυντακτικό τύπο **SiH<sub>2</sub>(NH<sub>2</sub>)<sub>2</sub>**. Αποτελεί το πυριτιούχο ανάλογο της μεθανοδιαμίνης. Εκτός από τη «μητρική» σιλανοδιαμίνη, ο όρος χρησιμοποιείται και σε σειρά «θυγατρικών» ανόργανων και οργανικών ενώσεων που περιέχουν δύο (2) (τουλάχιστον) δεσμούς Si-N και γενικό τύπο της μορφής **R<sub>2</sub>Si(NR<sub>2</sub>)<sub>2</sub>**, όπου τα R, που δεν είναι απαραίτητα τα ιδια, μπορεί να είναι υδρογόνα, αλογόνα ή μονοσθενείς ανόργανες ή οργανικές ρίζες. Ακόμη, δύο (2) ή τρία (3) R μπορεί να αντικατασταθούν από δισθενείς ή τρισθενείς ρίζες, αντιστοίχως, σχηματίζοντας έτσι ετεροκυκλικές σιλανοδιαμίνες.

## Παρατηρήσεις, υποσημειώσεις και αναφορές


Κατηγορία:Ενώσεις πυριτίου
Κατηγορία:Ανόργανες αμίνες
Κατηγορία:Υδρίδια
Ευθύμιος Πολ. Αγγελιδάκης

Ο **Ευθύμιος Π. Αγγελιδάκης** (1912 - 1988) ήταν Έλληνας δικηγόρος, Ειρηνοδίκης και δήμαρχος Αρχανών.

## Βιογραφικά στοιχεία
Γεννήθηκε το 1912 στο χωριό Πατσός Αμαρίου. Στην ηλικία των 5 ετών έμεινε ορφανός από πατέρα και πέρασε δύσκολα παιδικά χρόνια. Αποφοίτησε από το Γυμνάσιο Ρεθύμνου κάτω από εξαιρετικά αντίξοες συνθήκες. Στη διάρκεια των γυμνασιακών του σπουδών συνεργάστηκε στην έκδοση του περιοδικού «Μαθητική Ηχώ», όπου είδαν το φως δικά του δημοσιεύματα. Φοίτησε στη συνέχεια στη Νομική Σχολή του Πανεπιστημίου Αθηνών, απ’ όπου πήρε το πτυχίο του το 1937. 

Από το 1939 εργάστηκε ως Δικηγόρος Ρεθύμνου, έως το 1952, χρονιά κατά την οποία εισήχθη στο Δικαστικό σώμα ως Ειρηνοδίκης. Υπηρέτησε αρχικά στην Ιεράπετρα και αργότερα στα Γρεβενά. Το 1967 έγινε Προϊστάμενος του Ειρηνοδικείου Ηρακλείου. Στη θέση αυτή παρέμεινε μέχρι το 1977, οπότε και συνταξιοδοτήθηκε. Δικαστικές αποφάσεις του έχουν δημοσιευτεί σε διάφορα νομικά περιοδικά, όπως το «Αρχείο Νομολογίας».

Κατά την αποχώρησή του από το δικαστικό σώμα ο Δικηγορικός Σύλλογος Ηρακλείου τού εξέφρασε γραπτά τις ευχαριστίες του για τις υπηρεσίες του και την πολύχρονη σταδιοδρομία του. Στην εφημερίδα του Ηρακλείου «Πατρίς» δημοσιεύθηκε επίσης σημείωμα, όπου εξήρετο το ήθος, η τιμιότητα και ο χαρακτήρας του.

Αμέσως μετά τη μεταπολίτευση διετέλεσε για ένα περίπου χρόνο (1974-1975) Δήμαρχος Αρχανών.

Κατά την περίοδο της Γερμανικής κατοχής υπήρξε υπεύθυνος της ομάδας που είχε αναλάβει την τροφοδοσία των αντάρτικων δυνάμεων της περιοχής του και τη φυγάδευση των ξένων στρατιωτών. Για την εθνική του δράση έχει τιμηθεί με τρία αναμνηστικά διπλώματα από τις εθνικές οργανώσεις Αμαρίου και Ρεθύμνου, καθώς και από τον αρχιστράτηγο Αλεξάντερ.

Η αγάπη για τον τόπο του τον ώθησε στις αρχές της δεκαετίας του ’50 να αναλάβει πρωτοβουλία, μαζί με μερικούς άλλους συγχωριανούς του,  ώστε να χαραχθεί, με τα πρωτόγονα μέσα της εποχής, ο οδικός άξονας που ένωσε την Πατσό με τους Ποταμούς. 

Μετά τη συνταξιοδότησή του ασχολήθηκε με τη γεωργία, εισάγοντας νέες για την εποχή μεθόδους καλλιέργειας.

Πέθανε στις 2 Δεκεμβρίου 1988 και ετάφη στο χωριό όπου γεννήθηκε και αγάπησε, αφήνοντας πίσω τη σύζυγό του Μαρία το γένος Νικολάου Σαρρή, και το γιο του Πολυχρόνη, ο οποίος επίσης ακολούθησε νομική καριέρα.

Στις 25 Φεβρουαρίου 2006 ο Πολιτιστικός Σύλλογος Πατσού τού απένειμε μετά θάνατο τιμητική πλακέτα για τα 30 χρόνια προσφοράς του στο Δικαστικό Σώμα και τη μεγάλη προσφορά του στο χωριό.

## Πηγές
*Κρήτη Το Αφιέρωμα, τ. 10, Βιογραφίες, εκδ. οίκος Αρσινόη, Αθήνα 1985, σελ. 20.

Κατηγορία:Έλληνες δικαστικοί
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών